ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์และเงื่อนไขในการออกใบอนุญาต และการต่ออายุใบอนุญาตให้นิติบุคคลเป็นนายหน้าประกันวินาศภัยพ.ศ. 2554---------------------------------------- อาศัยอํานาจตามความในมาตรา 68 วรรคสอง แห่งพระราชบัญญัติประกันวินาศภัย พ.ศ. 2535 มาตรา 3 (1) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 และมาตรา 72 วรรคสาม แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 8/2554 เมื่อวันที่ 31 สิงหาคม พ.ศ. 2554 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้ข้อ ๑ ประกาศนี้ เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และเงื่อนไขในการออกใบอนุญาต และการต่ออายุใบอนุญาตให้นิติบุคคลเป็นนายหน้าประกันวินาศภัย พ.ศ. 2554"ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2555 เป็นต้นไปข้อ ๓ ให้ยกเลิก (1) ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และเงื่อนไขในการออกใบอนุญาตให้นิติบุคคลประเภทสถาบันการเงินเป็นนายหน้าประกันวินาศภัย พ.ศ. 2551 ลงวันที่ 20 สิงหาคม พ.ศ. 2551 (2) ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และเงื่อนไขในการออกใบอนุญาตให้นิติบุคคลเป็นนายหน้าประกันวินาศภัย พ.ศ. 2552 ลงวันที่ 23 มิถุนายน พ.ศ. 2552 (3) ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และเงื่อนไขในการออกใบอนุญาตให้นิติบุคคลประเภทสถาบันการเงินเป็นนายหน้าประกันวินาศภัย (ฉบับที่ 2) พ.ศ. 2554 ลงวันที่ 28 กรกฎาคม พ.ศ. 2554ข้อ ๔ ในประกาศนี้ "คณะกรรมการ" หมายความว่า คณะกรรมการกํากับและส่งเสริมการประกอบธุรกิจประกันภัย "เงินกองทุน" หมายความว่า สินทรัพย์ส่วนที่เกินกว่าหนี้สินของนิติบุคคล ที่ได้รับใบอนุญาตเป็นนายหน้าประกันวินาศภัยตามกฎหมายว่าด้วยการประกันวินาศภัย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัยและหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "นายทะเบียน" หมายความว่า เลขาธิการคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการคณะกรรมการกํากับและส่งเสริมการประกอบธุรกิจประกันภัยมอบหมาย "สถาบันการเงิน" หมายความว่า สถาบันการเงินตามกฎหมายว่าด้วยธุรกิจสถาบันการเงิน และให้หมายความรวมถึงสถาบันการเงินที่มีกฎหมายเฉพาะจัดตั้งขึ้นหมวด ๑ หลักเกณฑ์และเงื่อนไขของนิติบุคคลที่จะขอรับใบอนุญาตเป็นนายหน้าประกันวินาศภัย------------------------------------ข้อ ๕ นิติบุคคลที่จะขอรับใบอนุญาตเป็นนายหน้าประกันวินาศภัยตามประกาศฉบับนี้ได้จะต้องเป็นไปตามหลักเกณฑ์และเงื่อนไข ดังต่อไปนี้ (1) เป็นบริษัทจํากัดตามประมวลกฎหมายแพ่งและพาณิชย์ บริษัทมหาชนจํากัดตามกฎหมายว่าด้วยบริษัทมหาชนจํากัด หรือสถาบันการเงิน (2) มีสํานักงานใหญ่ในประเทศไทย (3) มีวัตถุประสงค์ประกอบกิจการเป็นนายหน้าประกันวินาศภัย (4) มีผู้ถือหุ้นได้ใช้เงินในหุ้นแล้ว หรือมีทุนชําระแล้ว ไม่ต่ํากว่าสองล้านบาท แล้วแต่กรณี (5) ผู้มีอํานาจลงนามผูกพันนิติบุคคลหรือผู้มีอํานาจในการจัดการกิจการนายหน้าประกันวินาศภัยต้องสอบความรู้ตามข้อ 7 (6) มีพนักงานหรือลูกจ้างที่ได้รับใบอนุญาตเป็นนายหน้าประกันวินาศภัยตามกฎหมายว่าด้วยการประกันวินาศภัยเป็นผู้ทําการแทนนิติบุคคลดังกล่าว (7) ไม่เคยถูกเพิกถอนใบอนุญาตเป็นนายหน้าประกันวินาศภัยในระยะเวลาห้าปีก่อนวันขอรับใบอนุญาตหมวด ๒ การขอรับใบอนุญาต------------------------------ข้อ ๖ นิติบุคคลที่ประสงค์จะขอรับใบอนุญาตเป็นนายหน้าประกันวินาศภัย ให้ยื่นคําขอรับใบอนุญาตเป็นนายหน้าประกันวินาศภัยตามแบบที่นายทะเบียนกําหนด พร้อมเอกสารหลักฐาน ดังต่อไปนี้ (1) รายละเอียด หลักฐาน และข้อมูลของนิติบุคคล (2) รายละเอียดเกี่ยวกับการประกอบธุรกิจนายหน้าประกันวินาศภัย (ก) แนวนโยบายและแผนการประกอบธุรกิจ นายหน้าประกันวินาศภัยในระยะเวลาไม่น้อยกว่าสองปีข้างหน้า เช่น เงินลงทุน รายได้ ค่าใช้จ่าย ปริมาณธุรกรรมแผนการจัดการทรัพยากรบุคคลในการเสนอขายผลิตภัณฑ์ประกันภัยของนิติบุคคล และบริการที่เกี่ยวเนื่องกับการประกอบธุรกิจนายหน้าประกันวินาศภัย เป็นต้น (ข) แผนภาพแสดงขั้นตอนการปฏิบัติงาน ระบบงาน บุคลากร และเทคโนโลยีที่ใช้ในการประกอบธุรกิจนายหน้าประกันวินาศภัย ซึ่งต้องมีรายละเอียด ขั้นตอนเกี่ยวกับระบบงานอย่างน้อย ดังต่อไปนี้ 1) การรับเบี้ยประกันภัยและการออกเอกสารแสดงการรับเงินของบริษัทให้แก่ผู้เอาประกันภัยทุกครั้งที่มีการรับเบี้ยประกันภัยในนามบริษัท 2) การนําส่งเบี้ยประกันภัยให้แก่บริษัท 3) การส่งรายงานตามแบบและรายการที่คณะกรรมการหรือนายทะเบียนกําหนด (ค) รายละเอียดเกี่ยวกับสํานักงานและสาขาที่จะประกอบธุรกิจนายหน้าประกันวินาศภัยอย่างน้อย ดังต่อไปนี้ 1) สถานที่ตั้ง 2) พื้นที่ใช้สอย และอุปกรณ์สํานักงานที่เหมาะสมพร้อมดําเนินกิจการนายหน้าประกันวินาศภัยและมีสัดส่วนที่ชัดเจน 3) ผู้ที่จะเป็นผู้จัดการสาขาหรือผู้บริหารสาขา ต้องได้รับใบอนุญาตเป็นนายหน้าประกันวินาศภัย และไม่มีลักษณะต้องห้ามตามข้อ 13 4) รายชื่อนายหน้าประกันวินาศภัยที่จะปฏิบัติงานในสํานักงานอย่างน้อยห้าคน และในแต่ละสาขาอย่างน้อยสามคน ทั้งนี้ นิติบุคคลไม่ต้องแสดงรายละเอียดตาม (ค) 2) (ค) 3) และ (ค) 4) หากสํานักงานหรือสาขานั้นจํากัดการประกอบธุรกิจนายหน้าประกันวินาศภัยเฉพาะกรมธรรม์ประกันภัยรายย่อย (ไมโครอินชัวรันส์) โดยผู้ที่ประสงค์จะเอาประกันภัยต้องติดต่อทําประกันภัยกับบริษัทโดยตรงข้อ ๗ เมื่อได้ยื่นคําขอรับใบอนุญาตเป็นนายหน้าประกันวินาศภัยแล้ว นิติบุคคลต้องส่งผู้แทนนิติบุคคลที่มีอํานาจลงนามผูกพันนิติบุคคลหรือผู้มีอํานาจในการจัดการกิจการนายหน้าประกันวินาศภัยอย่างน้อยสองคน เข้ารับการทดสอบความรู้เกี่ยวกับการประกันวินาศภัยตามที่นายทะเบียนกําหนด ผู้แทนนิติบุคคลที่เข้ารับการทดสอบความรู้ตามวรรคหนึ่ง ต้องเป็นผู้ได้รับใบอนุญาตเป็นนายหน้าประกันวินาศภัยมาแล้วไม่น้อยกว่าหนึ่งปีก่อนวันยื่นคําขอรับใบอนุญาต มีความเข้าใจในการประกอบธุรกิจนายหน้าประกันวินาศภัย ไม่เคยเป็นผู้มีอํานาจลงนามผูกพันนิติบุคคลหรือผู้มีอํานาจในการจัดการกิจการนายหน้าประกันวินาศภัยของนิติบุคคล ที่เคยฝ่าฝืนหรือไม่ปฏิบัติตามหลักเกณฑ์ วิธีการและเงื่อนไขที่นายทะเบียนหรือคณะกรรมการประกาศกําหนดในระยะเวลาหนึ่งปีก่อนวันสอบ และไม่เคยเป็นกรรมการ ผู้จัดการ หรือบุคคลซึ่งมีอํานาจกระทําการแทนบริษัทประกันวินาศภัยหรือบริษัทประกันชีวิตในช่วงเวลาที่บริษัทนั้นถูกเพิกถอนใบอนุญาตประกอบธุรกิจประกันวินาศภัยหรือใบอนุญาตประกอบธุรกิจประกันชีวิต เว้นแต่ เป็นผู้ซึ่งนายทะเบียนด้วยความเห็นชอบของคณะกรรมการแต่งตั้งให้ดํารงตําแหน่งเช่นว่านั้นในช่วงเวลาดังกล่าวข้อ ๘ นายทะเบียนจะออกใบอนุญาตเป็นนายหน้าประกันวินาศภัยให้แก่นิติบุคคล เมื่อมีคุณสมบัติครบถ้วนตามประกาศนี้ และผู้แทนนิติบุคคลที่มีอํานาจลงนามผูกพันนิติบุคคลหรือผู้มีอํานาจในการจัดการกิจการนายหน้าประกันวินาศภัยได้ผ่านการทดสอบความรู้ตามข้อ 7 และชําระค่าธรรมเนียมการออกใบอนุญาตเรียบร้อยแล้วหมวด ๓ หลักเกณฑ์และเงื่อนไขทั่วไปในการประกอบธุรกิจของนิติบุคคลที่ได้รับใบอนุญาตเป็นนายหน้าประกันวินาศภัย---------------------------------------ข้อ ๙ นิติบุคคลผู้ได้รับใบอนุญาตเป็นนายหน้าประกันวินาศภัยต้องปฏิบัติตามแนวนโยบาย แผนงาน ระบบงาน และเงื่อนไขต่าง ๆ ที่ได้รับอนุญาต รวมทั้งหลักเกณฑ์และเงื่อนไขที่กําหนดไว้ในประกาศนี้ข้อ ๑๐ นิติบุคคลผู้ได้รับใบอนุญาตเป็นนายหน้าประกันวินาศภัยต้องมีผู้แทนนิติบุคคลที่มีอํานาจลงนามผูกพันนิติบุคคลหรือผู้มีอํานาจในการจัดการกิจการนายหน้าประกันวินาศภัยอย่างน้อยสองคนที่ผ่านการทดสอบความรู้ตามข้อ 7 ปฏิบัติงานตลอดเวลาที่ประกอบธุรกิจนายหน้าประกันวินาศภัยข้อ ๑๑ การประกอบธุรกิจนายหน้าประกันวินาศภัยโดยตรง ต้องมีผู้ปฏิบัติงานที่ได้รับใบอนุญาตเป็นนายหน้าประกันวินาศภัย และการประกอบธุรกิจนายหน้าประกันวินาศภัยต่อ ต้องมีผู้ปฏิบัติงานที่ได้รับใบอนุญาตเป็นนายหน้าประกันวินาศภัยและผ่านการสอบความรู้เกี่ยวกับการประกันภัยต่อด้วย ไม่น้อยกว่าสามคนข้อ ๑๒ สํานักงานและสาขาของนิติบุคคลต้องมีลักษณะสําคัญ ดังต่อไปนี้ (1) มีพื้นที่ใช้สอย และอุปกรณ์สํานักงานที่เหมาะสมพร้อมดําเนินกิจการนายหน้าประกันวินาศภัยและมีสัดส่วนที่ชัดเจน (2) แสดงใบอนุญาตเป็นนายหน้าประกันวินาศภัย มีป้ายชื่อและข้อความให้เห็นโดยชัดเจนว่าเป็นการดําเนินการในฐานะนายหน้าประกันวินาศภัย (3) มีนายหน้าประกันวินาศภัยปฏิบัติงานประจํา ณ สํานักงานและแต่ละสาขา ไม่น้อยกว่าหนึ่งคน เพื่อบริการประชาชนและให้คําชี้แจงต่อนายทะเบียนหรือพนักงานเจ้าหน้าที่ ความใน (1) และ (3) มิให้ใช้บังคับ หากสํานักงานหรือสาขานั้นจํากัดการประกอบธุรกิจนายหน้าประกันวินาศภัยเฉพาะกรมธรรม์ประกันภัยรายย่อย (ไมโครอินชัวรันส์) โดยผู้ที่ประสงค์จะเอาประกันภัยต้องติดต่อทําประกันภัยกับบริษัทโดยตรงข้อ ๑๓ ห้ามนิติบุคคลตั้งหรือยอมให้บุคคลซึ่งมีลักษณะต่อไปนี้เป็นหรือทําหน้าที่นายหน้าประกันวินาศภัย หรือบุคคลผู้ที่มีอํานาจในการจัดการกิจการนายหน้าประกันวินาศภัย (1) บุคคลที่ไม่ได้รับใบอนุญาตเป็นนายหน้าประกันวินาศภัย (2) บุคคลที่เคยถูกเพิกถอนใบอนุญาตเป็นนายหน้าประกันวินาศภัยหรือใบอนุญาตเป็นตัวแทนประกันวินาศภัย ในระยะเวลาห้าปีก่อนวันขอรับใบอนุญาต (3) บุคคลที่เป็นนายหน้าประกันวินาศภัยผู้ทําการแทนนิติบุคคลอื่นที่ได้รับใบอนุญาตเป็นนายหน้าประกันวินาศภัยในเวลาเดียวกัน (4) บุคคลที่เป็นกรรมการ ผู้จัดการ สมุห์บัญชี หรือพนักงานผู้ที่มีอํานาจในการจัดการกิจการของบริษัทในเวลาเดียวกัน (5) บุคคลที่เป็นกรรมการ หุ้นส่วนผู้จัดการ หรือผู้มีอํานาจกระทําการแทนนิติบุคคลอื่นที่ได้รับใบอนุญาตเป็นนายหน้าประกันวินาศภัยในเวลาเดียวกัน (6) บุคคลที่เคยต้องคําพิพากษาถึงที่สุดให้ลงโทษจําคุกในความผิดเกี่ยวกับทรัพย์ที่กระทําโดยทุจริต (7) บุคคลล้มละลาย (8) บุคคลวิกลจริตหรือจิตฟั่นเฟือนไม่สมประกอบ (9) บุคคลที่เป็นตัวแทนประกันวินาศภัยข้อ ๑๔ นิติบุคคลต้องดํารงไว้ซึ่งเงินกองทุนตลอดเวลาที่ได้รับใบอนุญาตเป็นนายหน้าประกันวินาศภัยไม่น้อยกว่าร้อยละศูนย์จุดสองห้าของรายได้จากค่าบําเหน็จสุทธิสําหรับรอบปีบัญชีที่ผ่านมา แต่ต้องไม่น้อยกว่าจํานวน ดังต่อไปนี้ (1) หนึ่งล้านบาท สําหรับนิติบุคคลที่เป็นนายหน้าประกันวินาศภัยโดยตรง (2) หนึ่งล้านบาท สําหรับนิติบุคคลที่เป็นนายหน้าประกันวินาศภัยต่อ (3) หนึ่งล้านห้าแสนบาท สําหรับนิติบุคคลที่เป็นนายหน้าประกันวินาศภัยโดยตรง และนายหน้าประกันวินาศภัยต่อ ให้ถือว่าการดํารงเงินกองทุนของสถาบันการเงินตามกฎหมายว่าด้วยธุรกิจสถาบันการเงินเป็นการดํารงเงินกองทุนตามวรรคหนึ่งแล้วและมิให้นําความในข้อ 15 มาใช้บังคับกับการดํารงเงินกองทุนของนิติบุคคลที่เป็นสถาบันการเงินข้อ ๑๕ ทรัพย์สินที่ต้องดํารงไว้เป็นเงินกองทุนตามข้อ 14 ต้องปราศจากภาระผูกพัน และเป็นทรัพย์สินอย่างหนึ่งอย่างใด ดังต่อไปนี้ (1) พันธบัตรรัฐบาลไทย พันธบัตรธนาคารแห่งประเทศไทย พันธบัตรองค์การหรือรัฐวิสาหกิจหรือตั๋วเงินคลัง (2) เงินฝากธนาคาร (3) สลากออมทรัพย์ ที่ออกโดยธนาคารที่มีกฎหมายเฉพาะจัดตั้งขึ้น (4) ตั๋วแลกเงิน ตั๋วสัญญาใช้เงิน หรือตราสารหนี้ที่ออกโดยสถาบันการเงิน ซึ่งตราสารหนี้ดังกล่าวได้รับการจัดอันดับความน่าเชื่อถือที่ลงทุนได้ (investment grade) ระดับ BBB ขึ้นไป (5) ทรัพย์สินอื่นที่ได้รับความเห็นชอบจากนายทะเบียนข้อ ๑๖ นายหน้าประกันวินาศภัยซึ่งเป็นสถาบันการเงินหรือเป็นผู้ได้รับอนุญาตจากธนาคารแห่งประเทศไทยให้ประกอบธุรกิจบริการรับชําระเงินแทน ต้องรับชําระเบี้ยประกันภัยเข้าบัญชีบริษัทผู้รับประกันภัยเท่านั้น นายหน้าประกันวินาศภัยซึ่งเป็นนิติบุคคลอื่นนอกจากที่กําหนดไว้ในวรรคหนึ่ง ต้องจัดให้มีบัญชีเงินฝากสถาบันการเงินสําหรับการรับหรือจ่ายเบี้ยประกันภัย แยกจากบัญชี ที่ใช้ในการดําเนินการอื่น ๆ โดยบัญชีดังกล่าวต้องปราศจากภาระผูกพัน และให้ดําเนินการ ดังต่อไปนี้ (1) ฝากเบี้ยประกันภัยที่ได้รับไว้ในบัญชีเงินฝากสถาบันการเงินภายในสามวันนับแต่วันที่ได้รับ (2) ทําหนังสือแจ้งต่อสถาบันการเงินแสดงความยินยอมให้นายทะเบียนตรวจสอบข้อมูลบัญชีตามวรรคหนึ่งจากสถาบันการเงินได้โดยตรง พร้อมส่งสําเนาหนังสือแสดงความยินยอมต่อนายทะเบียนภายในสิบห้าวันนับแต่วันที่เปิดบัญชีตามวรรคหนึ่ง การเปลี่ยนแปลง เพิ่ม หรือลดบัญชีเงินฝากตามวรรคสองจะต้องได้รับความเห็นชอบจากนายทะเบียน ความในวรรคสองและวรรคสามให้ใช้กับการจัดให้มีบัญชีเงินฝากสถาบันการเงินสําหรับการรับหรือจ่ายเบี้ยประกันภัยต่อด้วยโดยอนุโลมข้อ ๑๗ นิติบุคคลผู้ได้รับใบอนุญาตเป็นนายหน้าประกันวินาศภัยที่ประสงค์ จะเปลี่ยนแปลงแนวนโยบายและแผนการประกอบธุรกิจนายหน้าประกันวินาศภัยตามข้อ 6 (2) (ก) หรือแผนภาพแสดงขั้นตอนการปฏิบัติงาน ระบบงาน บุคลากร และเทคโนโลยีที่ใช้ในการประกอบธุรกิจนายหน้าประกันวินาศภัยตามข้อ 6 (2) (ข) ให้ยื่นหนังสือขอรับความเห็นชอบจากนายทะเบียนพร้อมด้วยเอกสารหลักฐานที่เกี่ยวข้อง และให้นายทะเบียนพิจารณาให้แล้วเสร็จพร้อมทั้งแจ้งผลการพิจารณาให้นิติบุคคลทราบภายในสามสิบวันนับแต่วันที่ได้รับหนังสือขอรับความเห็นชอบ ทั้งนี้ หากนายทะเบียนมิได้แจ้งผลการพิจารณาภายในกําหนดเวลาดังกล่าว ให้ถือว่านายทะเบียนให้ความเห็นชอบการเปลี่ยนแปลงนั้นแล้วข้อ ๑๘ ให้นิติบุคคลแจ้งนายทะเบียนเป็นหนังสือภายในห้าวันนับแต่วันที่ย้ายสํานักงานหรือสาขาข้อ ๑๙ ให้นิติบุคคลแจ้งนายทะเบียนเป็นหนังสือภายในสิบห้าวันนับแต่วันที่นิติบุคคลเปลี่ยนแปลง (1) ผู้จัดการสาขาหรือผู้บริหารสาขาตามข้อ 6 (2) (ค) 3) หรือนายหน้าประกันวินาศภัยผู้ปฏิบัติงานในสํานักงานตามข้อ 6 (2) (ค) 4) (2) รายการทางทะเบียนที่จดทะเบียนไว้ต่อนายทะเบียนหุ้นส่วนบริษัทตามประมวลกฎหมายแพ่งและพาณิชย์ หรือนายทะเบียนตามกฎหมายว่าด้วยบริษัทมหาชนจํากัดข้อ ๒๐ นิติบุคคลต้องจัดทําสมุดทะเบียน สมุดบัญชี เอกสารเกี่ยวกับธุรกิจ และยื่นรายงานเกี่ยวกับผลของการประกอบธุรกิจต่อนายทะเบียนหมวด ๔ การต่ออายุใบอนุญาต----------------------------ข้อ ๒๑ นิติบุคคลที่ประสงค์จะขอต่ออายุใบอนุญาตเป็นนายหน้าประกันวินาศภัยต้องยื่นคําขอตามแบบที่นายทะเบียนกําหนดข้อ ๒๒ นายทะเบียนจะต่ออายุใบอนุญาตเป็นนายหน้าประกันวินาศภัยได้ เมื่อผู้ขอต่ออายุใบอนุญาตปฏิบัติตามประกาศหรือคําสั่งของคณะกรรมการหรือนายทะเบียนครบถ้วนหมวด ๕ การเลิกประกอบธุรกิจนายหน้าประกันวินาศภัย------------------------------ข้อ ๒๓ นิติบุคคลที่ประสงค์จะเลิกประกอบธุรกิจนายหน้าประกันวินาศภัย ให้แจ้งให้นายทะเบียนทราบภายในสิบห้าวันนับแต่วันจดทะเบียนยกเลิกวัตถุประสงค์เป็นนายหน้าประกันวินาศภัยพร้อมส่งคืนใบอนุญาตต่อนายทะเบียนอื่นๆ - บทเฉพาะกาล-----------------------------ข้อ ๒๔ ให้ถือว่าบรรดานิติบุคคล หรือสถาบันการเงินที่ได้รับใบอนุญาตเป็นนายหน้าประกันวินาศภัยอยู่ก่อนวันที่ประกาศนี้มีผลใช้บังคับเป็นนายหน้าประกันวินาศภัย ที่ได้รับใบอนุญาตตามประกาศนี้ข้อ ๒๕ ให้นิติบุคคลตามข้อ 24 ส่งรายละเอียดเกี่ยวกับการประกอบธุรกิจตามข้อ 6 (2) ให้แล้วเสร็จภายในหนึ่งปีนับแต่วันประกาศนี้มีผลใช้บังคับหรือก่อนวันต่ออายุใบอนุญาตเป็นนายหน้าประกันวินาศภัยครั้งถัดไปแล้วแต่วันใดจะถึงหลัง หากนิติบุคคลดําเนินการไม่แล้วเสร็จภายในกําหนดระยะเวลาตามวรรคหนึ่ง ให้ใบอนุญาตของนิติบุคคลหรือสถาบันการเงินนั้นสิ้นอายุข้อ ๒๖ ให้นิติบุคคลตามข้อ 24 ที่มิใช่สถาบันการเงินดํารงเงินกองทุนให้ครบถ้วนตามข้อ 14 ภายในหนึ่งปีนับแต่วันประกาศนี้มีผลใช้บังคับหรือก่อนวันต่ออายุใบอนุญาตเป็นนายหน้าประกันวินาศภัยครั้งถัดไปแล้วแต่วันใดจะถึงหลัง ในระหว่างการดําเนินการตามวรรคหนึ่ง นิติบุคคลต้องดํารงเงินกองทุนตลอดเวลาไม่น้อยกว่าจํานวน ดังต่อไปนี้ (1) หนึ่งล้านบาท สําหรับนิติบุคคลที่เป็นนายหน้าประกันวินาศภัยโดยตรง (2) หนึ่งล้านบาท สําหรับนิติบุคคลที่เป็นนายหน้าประกันวินาศภัยต่อ (3) หนึ่งล้านห้าแสนบาท สําหรับนิติบุคคลที่เป็นนายหน้าประกันวินาศภัยโดยตรง และนายหน้าประกันวินาศภัยต่อผู้มีอํานาจลงนาม - ประกาศ ณ วันที่ 27 ธันวาคม พ.ศ. 2554 อารีพงศ์ ภู่ชอุ่ม ปลัดกระทรวงการคลัง ประธานคณะกรรมการกํากับและส่งเสริมการประกอบธุรกิจประกันภัย